Tsekkiarmeijan maastokuviodusta parka-mallisesta takista on muodostunut varteenotettavaa klassikkoainesta armeijarotsien maailmaan. Tämä paksusta puuvillapitoisesta kankaasta tehty erittäin reilu päällystakki on sekä kestävä että toimiva, ja käytettynä vielä halpakin. Hurraa! Vielä 90-luvulla Tsekeissä pidettiin yllä jonkinlaisia jäänteitä kommunistiajan vaateperinnöstä, mutta katse oli tiukasti lännessä. Tämä parka on taskuiltaan ja yleisominaisuuksiltaan aika läntinen (lue: tosi toimiva), mutta materiaaleiltaan siinä on jotain tosi itäistä (lue: tuhti kangas, varmatoimiset ratkaisut). Alunperin siihen kuului myös napitettava, paksu ja painava tekokarvainen irtovuori, mutta näissä ei moista mukana ole, näkyy myös hinnassa. Alla voi käyttää mitä vain villapaitaa ja/tai välikerrastoa. Pitkäikäinen ja varmatoiminen kapine! Parka suljetaan edestä vetoketjulla ja varmistetaan napeilla. Eli jos vetoketjulle sattuu käymään jotain, pystyy takkia vielä käyttämään. Samalla vetoketju pysyy suojassa rymyämiseltä. Takissa on korkea, ylösnostettava kaulus, jonka sisälle on piilotettu huppu. Vyötäröltä ja helmasta löytyvät kiristysnarut, hihansuut säädetään tarranauhalla. Taskuja löytyy etupuolelta neljä kappaletta ja sisällä piilossa on kaksi povitaskua. Takana helmassa vielä bonustasku. Kaikki taskut suljetaan napeilla ja ne ovat erittäin käyttökelpoisia. Parkassa on erittäin ovela ja kunnollinen ominaisuus: siitä löytyy koko pirun takin kattava tuplakangasvuoraus. Tämä tarkoittaa tuplahyvää eristävyyttä ja tuulenpitävyyttä. Kun tämän alle pukee lämmikettä, ei tule kylmä. Ja tilaahan lämmikkeelle sitten löytyy, ei tartte pulloon tarttua kun takin alle saa sullottua koko vaatekaapin sisällön. Kangas on kahisematonta, hengittävää ja erittäin mukavan tuntuista puuvillasekoitetta ja siitä tulee vähän mieleen kotimaisen M62 maastopuvun kangaslaadut, joskin tämä on todennäköisesti kestävämpää. Materiaali ja huolto Koostumus on usein 50/50 % polyesterin ja puuvillan sekoitetta ja konepestä voi lappujen muaan 60 asteessa. 40 varmaan riittää. Ripusta kuivumaan. Kokojutskat Koot tsekkiarmeijan systeemissä, eli pituus numerona ja rinnanympärys EU-kokona (takeissa on pituus ilmoitettu joskus myös senteissä, älä välitä näistä). Istuvuus on todella reilu ja rinnanympärystä ei kannata tiirata liian tarkasti. Jos olet suositusleveyden kokoinen, saat alle paksun välikerraston ja villapaitaa. Jos et halua kasata tämän alle koko vaatekaappiasi vaan pelkkä kevyt paita riittää, voi kokosi olla vähän leveämpikin kuin suositusmitta, esim. 100 cm suosituskoon takki voisi mahtua ihan hyvin vielä 104 cm rinnanympärykselliselle henkilölle. Kuvassa 175 cm pitkä, 96 cm rinnanympäryksellinen, eli noin Medium-kokoinen henkilö päällään koko 2-50 (170-175 / 100 cm). Alla on vaikka kuinka paljon tilaa ja hihakin on oikein hyvän pituinen. Lisäkuvissa esimerkinomaisesti paksu villapaita ja nalletakki, yhdistelmä jolla tällä pärjää jo paukkupakkasissa. Omien mittojesi ottamiseen ja kokojen saloihin pääset tutustumaan Kohkan koko-oppaassa. Kunto Käytettyä armeijaylijäämää. Näiden kangas voi paikoitellen olla toki haalistunut ja huolella tehtyjä paikkauksia saattaa löytyä, joku ei-tärkeä nappi voi puuttua, ihan normaalia hommaa. Tämä on kaikin puolin semmoinen rotsi mitä kunnon ympärivuotisen käyttöparkan kuuluisikin olla, ja vielä käytettynäkin nämä kestävät vaikka kuinka pitkään. Todella hyvä investointi, tähän ehtii kyllästyä ennen kuin se kuluu puhki. Jos saat tämän käyttämällä kulutettua loppuun, niin haluan kyllä sitten kuulla siitä! Shipping outside Finland? Yes, this can be done. Please check this page. Thank you for your interest. If you need additional photos or info, please ask!
Koko: Tsekkiarmeijan koko, käyttäjän suositusmitat, helppo koko